stanford-oval/wikipedia huggingface dataset:
กุมภาพันธ์ พ.ศ. 2557
สถานีย่อย:เหตุการณ์ปัจจุบัน

| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
เทศบาลเมืองตาคลี

บทความนี้เกี่ยวกับเทศบาลเมือง สำหรับอำเภอ ดูที่ อำเภอตาคลี
| เทศบาลเมืองตาคลี |
| --- | --- |
เทศบาลเมือง
   ตรา
ทม.ตาคลีที่ตั้งของเทศบาลเมืองตาคลี
พิกัด: 15°14′01″N 100°21′22″E﻿ / ﻿15.23361°N 100.35611°E﻿ / 15.23361; 100.35611
ประเทศ:  ไทย
จังหวัด: นครสวรรค์
อำเภอ: ตาคลี
การปกครอง
 • นายกเทศมนตรี: เพลินพิศ ศรีภพ
พื้นที่
 • ทั้งหมด: 16.00 ตร.กม. (6.18 ตร.ไมล์)
ประชากร (2560)
 • ทั้งหมด: 23,901 คน
 • ความหนาแน่น: 1,493.81 คน/ตร.กม. (3,869.0 คน/ตร.ไมล์)
รหัส อปท.: 04600701
โทรศัพท์: 0 5626 1340
โทรสาร: 0 5626 1340
เว็บไซต์: www.takhlicity.go.th
 ส่วนหนึ่งของสารานุกรมประเทศไทย
เทศบาลเมืองตาคลี เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอตาคลี จังหวัดนครสวรรค์ มีพื้นที่บางส่วนของตำบลตาคลี เป็นเทศบาลเมืองที่มีขนาดใหญ่ที่สุดในจังหวัดนครสวรรค์ และเป็นเมืองที่มีขนาดใหญ่เป็นอันดับที่ 2 ของจังหวัดนครสวรรค์ รองจาก เทศบาลนครนครสวรรค์ ที่อยู่ใน อำเภอเมืองนครสวรรค์ จังหวัดนครสวรรค์
ประวัติ

เทศบาลเมืองตาคลี จัดตั้งขึ้นตามพระราชกฤษฎีกาจัดตั้งเทศบาลตำบลตาคลี จังหวัดนครสวรรค์ พ.ศ. 2524 อยู่ในท้องที่อำเภอตาคลีโดยยกฐานะจากสุขาภิบาลตาคลี อำเภอตาคลี จังหวัดนครสวรรค์ ขึ้นเป็นเทศบาลตำบลตาคลี ตั้งแต่วันที่ 25 มิถุนายน พ.ศ. 2524 ต่อมาเทศบาลตำบลตาคลีได้ยกฐานะเป็นเทศบาลเมืองตาคลี ตามประกาศกระทรวงมหาดไทย เมื่อวันที่ 8 กันยายน พ.ศ. 2548
ชุมชน

ชุมชนภายในเขตเทศบาล มีจำนวน 23 ชุมชน ประกอบด้วย
ชุมชนสามล
ชุมชนรจนา
ชุมชนหัวเขาตาคลี
ชุมชนสว่างวงษ์
ชุมชนตาคลีพัฒนา
ชุมชนตีคลี
ชุมชนทิพย์พิมาน
ชุมชนตาคลีใหญ่
ชุมชนบ้านใหม่โพนทอง
ชุมชนพญานาค
ชุมชนโพธิ์งาม
ชุมชนวิลาวัลย์
ชุมชนยศวิมล
ชุมชนศรีเทพ
ชุมชนสังข์ทอง
ชุมชนศรีสวัสดิ์
ชุมชนเขาใบไม้
ชุมชนวัดพุทธนิมิต
ชุมชนรวมใจ
ชุมชนตลาดโพนทอง
ชุมชนสารภี
ชุมชนจันทร์เทวี
ชุมชนมาลัย
ประชากร

ประชากรในเขตเทศบาลเมืองตาคลีมีทั้งหมด 23,901 คน จากการสำรวจเมื่อปี พ.ศ. 2560 ประชากรส่วนใหญ่จะเป็นชาวไทยเชื้อสายจีนประกอบอาชีพค้าขาย เศรษฐกิจส่วนใหญ่ขึ้นอยู่กับการพาณิชยกรรม กิจกรรมการค้าตั้งอยู่หนาแน่นบริเวณถนนตาคลีพัฒนา และตลาดศรีเทพ
การขนส่ง

ถนนพหลโยธิน จะตัดผ่านตัวเมือง โดยมีช่องการเดินรถไป-กลับอย่างละ 4 ช่องจราจร
ถนนตาคลีพัฒนา เป็นศูนย์รวมสินค้าต่าง ๆ เช่น อุปกรณ์เทคโนโลยี ห้างสรรพสินค้า ธนาคาร ร้านสะดวกซื้อ ร้างทอง ตลาด โรงแรม ร้านเสื้อผ้า ร้านหนังสือ เป็นต้น
ถนนพระสังข์ อยู่ติดทางรถไฟ ส่วนใหญ่จะมีร้านขายเสื้อผ้า อาหาร
ถนนศรีเทพ 1, 2 จะเป็นถนนที่รวมทุกอย่าง เช่น ร้านการเกษตร ร้านหนังสือ ร้านขายยา ร้านส่ง ธนาคาร เป็นต้น
รถไฟ จะตัดผ่านตัวเมือง มีสถานีบ้านตาคลีอยู่บริเวณวงเวียนพระสังข์ของถนนตาคลีพัฒนา
ไมโครซอฟท์ บิง

| --- | --- |
โลโก้ตั้งแต่ตุลาคม 2020
ภาพหน้าจอ หน้าแรกของบิงจะมีรูปภาพที่เปลี่ยนแปลงทุกวัน
ประเภท: เสิร์ชเอนจิน
ภาษาที่ใช้ได้: 40 ภาษา
เจ้าของ: ไมโครซอฟท์
สร้างโดย: ไมโครซอฟท์
รายได้: Microsoft Advertising
ยูอาร์แอล: bing.com
ลงทะเบียน: ไม่ต้องลงทะเบียน
เปิดตัว: 3 มิถุนายน 2009; 15 ปีก่อน (2009-06-03)
สถานะปัจจุบัน: ยังมีการพัฒนาอยู่
เขียนด้วย: ASP.NET
ไมโครซอฟท์ บิง (อังกฤษ: Microsoft Bing) หรือที่รู้จักกันทั่วไปว่า บิง (อังกฤษ: Bing) เป็นบริการเสิร์ชเอนจินโดยมีไมโครซอฟท์เป็นเจ้าของและเป็นผู้ดำเนินการ บริการนี้มีต้นกำเนิดมาจากเอ็มเอสเอ็น เสิร์ช วินโดวส์ ไลฟ์ เสิร์ช และไลฟ์ เสิร์ช ซึ่งเป็นเสิร์ชเอนจินก่อนหน้าโดยไมโครซอฟท์  บิงให้บริการการค้นหาที่หลากหลายรวมถึง เว็บไซต์ วิดีโอ รูปภาพ ผลิตภัณฑ์ และแผนที่ บิงได้รับการพัฒนาโดยใช้เอเอสพีดอตเน็ต (ASP.NET)
ประวัติ

บิงถูกสร้างมาทดแทนไลฟ์ เสิร์ช ซึ่งสร้างโดยไมโครซอฟท์เช่นเดียวกัน บิงได้รับการเปิดตัวโดยสตีฟ บอลเมอร์ซีอีโอในขณะนั้น  เมื่อวันที่ 28 พฤษภาคม 2009 ในการประชุมทุกสิ่งเป็นดิจิทัลในแซนดีเอโก แคลิฟอร์เนีย เปิดตัวอย่างเป็นทางการเมื่อวันที่ 3 มิถุนายน 2009 บิงมีคุณลักษณะใหม่ที่โดดเด่นในเวลานั้นรวมถึงมีรายการข้อเสนอแนะในการค้นหาในขณะที่ป้อนแบบสอบถามและรายการการค้นหาที่เกี่ยวข้อง ซึ่งถูกเรียกว่า "สำรวจบานหน้าต่าง" (Explore pane) เป็นเทคโนโลยีทางอรรถศาสตร์จากพาวเวอร์ เซ็ท ซึ่งไมโครซอฟท์ได้รับมาในปี 2008
ในเดือนกรกฎาคม 2009 ไมโครซอฟท์และยาฮู! ประกาศข้อตกลงที่ยาฮู!  เสิร์ชจะถูกแทนที่ด้วยเอนจินของบิงแต่ยังคงรักษาส่วนต่อประสานกับผู้ใช้แบบเดิมไว้ ซึ่งจะเสร็จสิ้นปี 2012
ในเดือนตุลาคม 2011 ไมโครซอฟท์ ระบุว่าพวกเขากำลังออกแบบการค้นหาแบบใหม่ โดยมีเป้าหมายเพื่อผลการค้นหาที่รวดเร็วและเกี่ยวข้องมากขึ้นสำหรับผู้ใช้ เทคโนโลยีการให้บริการดัชนีใหม่นี้เป็นที่รู้จักกันในชื่อ "เสือ" (Tiger) เทคโนโลยีการแสดงดัชนีใหม่นี้ได้ถูกรวมเข้ากับบิงทั่วโลกตั้งแต่เดือนสิงหาคมในปีนั้น ในเดือนพฤษภาคม 2012 ไมโครซอฟท์ได้ประกาศออกแบบเสิร์ชเอนจินใหม่อีกครั้งที่มีชื่อว่า "Sidebar" ซึ่งเป็นฟีเจอร์ค้นหาเครือข่ายสังคมของผู้ใช้เพื่อหาข้อมูลที่เกี่ยวข้องกับคำค้นหา
ดัชนีการค้นหาของเสิร์ชเอนจินบิทพันเนล และส่วนประกอบต่าง ๆ ของเครื่องมือโอเพนซอร์ซถูกสร้างขึ้นโดยไมโครซอฟท์ในปี 2016
ในเดือนตุลาคม 2018 บิงเป็นเสิร์ชเอนจินที่ใหญ่เป็นอันดับสามของโลกโดยมีปริมาณการใช้งาน 4.58% ตามหลังกูเกิล (77%) และไป่ตู้ (14.45%) ยาฮู!  เสิร์ชซึ่งใช้เอนจินของบิงมีปริมาณการใช้งาน 2.63%
ประวัติ > เอ็มเอสเอ็น เสิร์ช

ไมโครซอฟท์เปิดตัวเอ็มเอสเอ็น เสิร์ชครั้งแรกในปี 1998 โดยใช้ผลการค้นหาจากอิงค์โทมิประกอบด้วยเครื่องมือค้นหาดัชนีและโปรแกรมรวบรวมข้อมูลเว็บ ในช่วงต้นปี 1999 เอ็มเอสเอ็น เสิร์ช ได้เปิดตัวในเวอร์ชันที่แสดงรายชื่อจากลุคมาร์ทผสมผสานกับผลลัพธ์จากอิงค์โทมิ แต่ในช่วงเวลาสั้น ๆ ในปี 1999 มีการใช้ผลลัพธ์จากอัลตาวิสตาแทน ไมโครซอฟท์ตัดสินใจที่จะลงทุนในการค้นหาเว็บโดยการสร้างโปรแกรมรวบรวมข้อมูลเว็บของตัวเองสำหรับเอ็มเอสเอ็น ทำให้ดัชนีมีการปรับปรุงรายสัปดาห์หรือทุกวันในบางครั้ง มีการอัปเกรดเพื่อเริ่มทดสอบซอฟต์แวร์ในเดือนพฤศจิกายน 2004 และปล่อยออกมาเป็นตัวเต็มในเดือนกุมภาพันธ์ 2005
ประวัติ > วินโดวส์ ไลฟ์ เสิร์ช

รุ่นทดสอบรุ่นแรกของวินโดวส์ ไลฟ์ เสิร์ช เปิดตัวเมื่อวันที่ 8 มีนาคม 2006 โดยมีรุ่นสุดท้ายเมื่อวันที่ 11 กันยายน 2006 ถูกสร้างมาเพื่อแทนที่เอ็มเอสเอ็น เสิร์ช เสิร์ชเอนจินแบบใหม่นี้ใช้แท็บค้นหาที่มีเว็บ ข่าวสาร รูปภาพ เพลง และไมโครซอฟท์ เอนคาร์ตา
ในระหว่างการเปิดตัววินโดวส์ ไลฟ์ เสิร์ช ไมโครซอฟท์ได้หยุดใช้พิคเสิร์ชเป็นผู้ให้บริการค้นหารูปภาพและเริ่มทำการพัฒนาเครื่องมือค้นหาภาพของตนเอง
ประวัติ > ไลฟ์ เสิร์ช

เมื่อวันที่ 21 มีนาคม 2007 ไมโครซอฟท์ประกาศว่าจะแยกการพัฒนาเสิร์ชเอนจินออกจากบริการวินโดวส์ไลฟ์ ซึ่งจะแยกออกมาต่างหากเป็นไลฟ์ เสิร์ช จากนั้นไลฟ์ เสิร์ชได้ถูกรวมเข้ากับแพลตฟอร์มการค้นหาและโฆษณาที่นําโดยสัตยา นาเดลลา ซึ่งเป็นส่วนหนึ่งของแผนกแพลตฟอร์มและระบบของไมโครซอฟท์ ในการเปลี่ยนแปลงครั้งนี้ไลฟ์ เสิร์ชถูกผสานเข้ากับการโฆษณาของไมโครซอฟท์
ชุดปรับโครงสร้างขององค์กรและการรวมข้อเสนอการค้นหาของไมโครซอฟท์ เกิดขึ้นภายใต้แบรนด์ไลฟ์ เสิร์ช เมื่อวันที่ 23 พฤษภาคม 2008 โดยไมโครซอฟท์ประกาศที่จะยกเลิกไลฟ์ เสิร์ชบุ๊ก และไลฟ์ เสิร์ชแอกคาเดมิก เพื่อรวมผลการค้นหาทางวิชาการและหนังสือทั้งหมดไว้ในการค้นหาแบบปกติ ด้วยเหตุนี้ไมโครซอฟท์จึงได้หยุดสนับสนุนโปรแกรมไลฟ์ เสิร์ชบุ๊ก หลังจากนั้นได้ไม่นานวินโดวส์ไลฟ์เอ็กซ์โปก็ถูกหยุดสนับสนุนเช่นกัน ในวันที่ 31 กรกฎาคม 2008 ต่อมาไลฟ์ เสิร์ชแมโคร ซึ่งเป็นบริการสําหรับผู้ใช้ในการสร้างเครื่องมือการค้นหาแบบกําหนดเองหรือใช้แมโครของผู้ใช้รายอื่นได้ถูกหยุดสนับสนุนเช่นกัน ในวันที่ 15 พฤษภาคม 2009 การยกเลิกการสนับสนุนนี้ยังรวมไปถึง บิง โปรดักต์อัปโหลด และเอ็มเอสเอ็น คิวเอ็นเอ
นครใหญ่ที่รัฐกำหนด

นครใหญ่ที่รัฐกำหนด (ญี่ปุ่น: 政令指定都市; โรมาจิ: seirei shitei toshi) บ้างเรียก นครใหญ่ที่กำหนด (ญี่ปุ่น: 指定都市; โรมาจิ: shiteitoshi) หมายถึงนครในประเทศญี่ปุ่นซึ่งมีประชากรเกินกว่าห้าแสนคน และได้การยกฐานะเป็นนครใหญ่ตามมติคณะรัฐมนตรี ซึ่งเป็นอำนาจตามมาตรา 252 แห่งพระราชบัญญัติการปกครองส่วนท้องถิ่น
นครเหล่านี้มีส่วนสำคัญในด้านเศรษฐกิจ อุตสาหกรรม และพิจารณาได้ว่าเป็นนครที่มีขนาดใหญ่ของประเทศ
รายชื่อนครใหญ่ที่รัฐกำหนด

นครใหญ่ที่รัฐกำหนดมีการจัดตั้งมาตั้งแต่ปี ค.ศ. 1956 ปัจจุบัน มีนครที่แต่งตั้งขึ้นแล้ว 20 แห่ง เรียงตามปีที่ได้รับประกาศดังนี้
| ชื่อ | ภาษาญี่ปุ่น | ธง | ประชากร | วันที่จัดตั้งเป็นนคร  (ปี ค> ศ.-เดือน-วัน) | ภูมิภาค | จังหวัด | จำนวนเขต |
| --- | --- | --- | --- | --- | --- | --- | --- |
| โคเบะ | 神戸市 |  | 1,526,639 | 1956-09-01 | คันไซ | เฮียวโงะ | 09 |
| เกียวโต | 京都市 |  | 1,468,980 | 1956-09-01 | คันไซ | เกียวโต | 11 |
| นาโงยะ | 名古屋市 |  | 2,283,289 | 1956-09-01 | ชูบุ | ไอจิ | 16 |
| โอซากะ | 大阪市 |  | 2,727,255 | 1956-09-01 | คันไซ | โอซากะ | 24 |
| โยโกฮามะ | 横浜市 |  | 3,732,616 | 1956-09-01 | คันโต | คานางาวะ | 18 |
| คิตะกีวชู | 北九州市 |  | 945,595 | 1963-04-01 | คีวชู | ฟูกูโอกะ | 07 |
| ฟูกูโอกะ | 福岡市 |  | 1,579,450 | 1972-04-01 | คีวชู | ฟูกูโอกะ | 07 |
| คาวาซากิ | 川崎市 |  | 1,503,690 | 1972-04-01 | คันโต | คานางาวะ | 07 |
| ซัปโปโระ | 札幌市 |  | 1,955,115 | 1972-04-01 | ฮกไกโด | ฮกไกโด | 10 |
| ฮิโรชิมะ | 広島市 |  | 1,194,524 | 1980-04-01 | ชูโงกุ | ฮิโรชิมะ | 08 |
| เซ็นได | 仙台市 |  | 1,088,669 | 1989-04-01 | โทโฮกุ | มิยางิ | 05 |
| ชิบะ | 千葉市 |  | 972,861 | 1992-04-01 | คันโต | ชิบะ | 06 |
| ไซตามะ | さいたま市 |  | 1,226,656 | 2003-04-01 | คันโต | ไซตามะ | 10 |
| ชิซูโอกะ | 静岡市 |  | 697,578 | 2005-04-01 | ชูบุ | ชิซูโอกะ | 03 |
| ซาไก | 堺市 |  | 833,544 | 2006-04-01 | คันไซ | โอซากะ | 07 |
| นีงาตะ | 新潟市 |  | 807,450 | 2007-04-01 | ชูบุ | นีงาตะ | 08 |
| ฮามามัตสึ | 浜松市 |  | 795,350 | 2007-04-01 | ชูบุ | ชิซูโอกะ | 07 |
| โอกายามะ | 岡山市 |  | 720,841 | 2009-04-01 | ชูโงกุ | โอกายามะ | 04 |
| ซางามิฮาระ | 相模原市 |  | 720,986 | 2010-04-01 | คันโต | คานางาวะ | 03 |
| คูมาโมโตะ | 熊本市 |  | 737,812 | 2012-04-01 | คีวชู | คูมาโมโตะ | 05 |
แหล่งข้อมูลอื่น

กฎหมายญี่ปุ่น เก็บถาวร 2005-02-05 ที่ เวย์แบ็กแมชชีน (ญี่ปุ่น)
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
แผนที่นครใหญ่ที่ตั้งขึ้นตามข้อบัญญัติของรัฐบาลญี่ปุ่น (ภาษาอังกฤษ)
เทศบาลเมืองร้อยเอ็ด

บทความนี้เกี่ยวกับเทศบาลเมือง สำหรับความหมายอื่น ดูที่ ร้อยเอ็ด (แก้ความกำกวม)
| เทศบาลเมืองร้อยเอ็ด |
| --- | --- |
เทศบาลเมือง
ศาลากลางจังหวัดร้อยเอ็ด
   ตรา
คำขวัญ: ร้อยเอ็ดเมืองน่าอยู่ ผู้คนน่ารัก ฟูมฟักตำนานเมือง ลือเลื่องประเพณี วัฒนธรรม งามล้ำแหล่งท่องเที่ยว

ทม.ร้อยเอ็ดที่ตั้งของเทศบาลเมืองร้อยเอ็ดแสดงแผนที่จังหวัดร้อยเอ็ดทม.ร้อยเอ็ดทม.ร้อยเอ็ด (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือทม.ร้อยเอ็ดทม.ร้อยเอ็ด (ประเทศไทย)แสดงแผนที่ประเทศไทย
พิกัด: 16°3′11″N 103°39′4″E﻿ / ﻿16.05306°N 103.65111°E﻿ / 16.05306; 103.65111
ประเทศ:  ไทย
จังหวัด: ร้อยเอ็ด
อำเภอ: เมืองร้อยเอ็ด
การปกครอง
 • นายกเทศมนตรี: บรรจง โฆษิตจิรนันท์
พื้นที่
 • ทั้งหมด: 11.63 ตร.กม. (4.49 ตร.ไมล์)
ประชากร (2560)
 • ทั้งหมด: 35,671 คน
 • ความหนาแน่น: 3,067.15 คน/ตร.กม. (7,943.9 คน/ตร.ไมล์)
รหัส อปท.: 04450102
ทางหลวง:       
โทรศัพท์: 043511222
โทรสาร: 043513394
เว็บไซต์: www.roietmunicipal.go.th
 ส่วนหนึ่งของสารานุกรมประเทศไทย
เทศบาลเมืองร้อยเอ็ด เป็นเทศบาลเมืองแห่งหนึ่งที่ตั้งอยู่ในอำเภอเมืองร้อยเอ็ด จังหวัดร้อยเอ็ด มีพื้นที่ครอบคลุมตำบลในเมืองทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดร้อยเอ็ด และห้างสรรพสินค้ามากมายโรงแรมชั้นนำ
ประวัติ

เทศบาลเมืองร้อยเอ็ด ตั้งขึ้นตามพระราชกฤษฏีกาจัดตั้งเทศบาลเมืองร้อยเอ็ด จังหวัดร้อยเอ็ด เมื่อวันที่ 14 กุมภาพันธ์ พ.ศ. 2479 มีพื้นที่เขตเทศบาล 4.5 ตารางกิโลเมตร โดยมีสำนักงานเป็นอาคารไม้ชั้นเดียวยกพื้นสูงตั้งอยู่บนศาลาจตุรมุขในเกาะกลางบึงพลาญชัย ต่อมาปี พ.ศ. 2499 ได้ก่อสร้างสำนักงานแห่งใหม่ เป็นอาคารคอนกรีตสองชั้นตามแบบแปลนการก่อสร้างสำนักงานเทศบาลทั่วประเทศ ตั้งอยู่ที่ถนนเทวาภิบาล บนเนื้อที่ 4 ไร่เศษ ต่อมาเมื่อบ้านเมืองเจริญขึ้นและชุมชนหนาแน่นมากขึ้น จึงได้ทำการขยายเขตเทศบาลออกไปเมื่อวันที่ 5 มีนาคม พ.ศ. 2509 ทำให้มีพื้นที่ 11.63 ตารางกิโลเมตร (พระราชกฤษฎีกาการจัดตั้งเทศบาลเมืองร้อยเอ็ด ปรากฏในราชกิจจานุเบกษา เล่ม 23 ตอนที่ 21 วันที่ 5 มีนาคม พ.ศ. 2509) และเพื่อพัฒนาและรองรับการบริหารและบริการประชาชนให้มีความสะดวก รวดเร็ว และมีประสิทธิภาพมากยิ่งขึ้น เทศบาลเมืองร้อยเอ็ดได้ก่อสร้างอาคารสำนักงานเพิ่มเติมอีก 1 หลัง เป็นอาคารคอนกรีต 3 ชั้น ต่อมาเชื่อมด้านหลังของอาคารหลังเดิม ในปี พ.ศ. 2542 และในปี พ.ศ. 2553 ได้ก่อสร้างอารคารศูนย์บริการร่วมเบ็ดเสร็จ เปิดใช้บริการเกี่ยวกับการให้บริการประชาชน โดยเปิดบริการเมื่อวันที่ 14 กุมภาพันธ์ พ.ศ. 2553 (ข้อมูลจากเอกสาร: แผนพัฒนาสามปี เทศบาลเมืองร้อยเอ็ด พ.ศ. 2557-2559)
ภูมิศาสตร์

เทศบาลเมืองร้อยเอ็ดมีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับตำบลเหนือเมือง
ทิศตะวันออก ติดต่อกับตำบลเหนือเมือง ตำบลรอบเมือง
ทิศใต้ ติดต่อกับตำบลรอบเมือง
ทิศตะวันตก ติดต่อกับตำบลรอบเมือง ตำบลดงลาน
ลักษณะภูมิอากาศโดยทั่วไป มีฝนเฉลี่ยประมาณ 1,400 มิลลิเมตรต่อปี อุณหภูมิเฉลี่ย ต่ำสุดประมาณ 14.4 องศาเซลเซียส และสูงสุดประมาณ 40.5 องศาเซลเซียส
ประชากรและชุมชน

| ปี | ประชากร | ±% |
| --- | --- | --- |
|  2552  | 34,412 | —     |
|  2553  | 34,557 | +0.4% |
|  2554  | 34,464 | −0.3% |
|  2555  | 34,554 | +0.3% |
|  2556  | 34,926 | +1.1% |
|  2557  | 35,219 | +0.8% |
|  2558  | 35,313 | +0.3% |
|  2559  | 35,461 | +0.4% |
|  2560  | 35,671 | +0.6% |
อ้างอิง: กรมการปกครอง กระทรวงมหาดไทย
ในปี พ.ศ. 2560 เทศบาลเมืองร้อยเอ็ดมีประชากรทั้งหมด 35,671 คน แบ่งเป็นชาย 16,864 คน หญิง 18,807 คน มีจำนวนบ้าน 16,259 หลังคาเรือน แบ่งการปกครองเป็นชุมชนจำนวน 20 ชุมชน ดังนี้
| 0 | 1 | 2 |
| --- | --- | --- |
|  เขตที่ 1 ชุมชนวัดป่าเรไร  ชุมชนวัดคุ้ม  ชุมชนวัดเหนือ  ชุมชนท่านคร  ชุมชนวัดบึง  ชุมชนศิริมงคล |  เขตที่ 2 ชุมชนพระอารามหลวง  ชุมชนรอบเมือง  ชุมชนวัดเวฬุวัน  ชุมชนศรีอุดม  ชุมชนบ้านหนองหญ้าม้า  ชุมชนทุ่งเจริญ  ชุมชนพิพิธภัณฑ์  ชุมชนมั่นคงพัฒนา |  เขตที่ 3 ชุมชน บ.ข.ส.  ชุมชนตลาดหนองแคน  ชุมชนจันทร์เกษม  ชุมชนโรงเรียนเมือง  ชุมชนราษฎรอุทิศ  ชุมชนโรงพยาบาล   |
การศึกษา

เทศบาลเมืองร้อยเอ็ด ได้จัดตั้งโรงเรียนในสังกัด จำนวน 8 แห่ง และศูนย์พัฒนาเด็กเล็ก จำนวน 2 แห่ง ดังนี้
โรงเรียนเทศบาลวัดสระทอง
โรงเรียนเทศบาลวัดบูรพาภิราม
โรงเรียนเทศบาลวัดเหนือ
โรงเรียนเทศบาลวัดป่าเรไร
โรงเรียนเทศบาลหนองหญ้าม้า (โรงเรียนกีฬาท้องถิ่นจังหวัดร้อยเอ็ด)
โรงเรียนเทศบาลวัดเวฬุวัน
โรงเรียนเทศบาลวัดราษฎรอุทิศ
โรงเรียนอนุบาลเทศบาลเมืองร้อยเอ็ด
ศูนย์พัฒนาเด็กเล็กเทศบาลเมืองร้อยเอ็ด
ศูนย์พัฒนาเด็กเล็กหนองหญ้าม้า
ประเพณีและเทศกาลที่สำคัญ

งานประเพณีและเทศกาลท้องถิ่นที่สำคัญ ได้แก่
งานประเพณีบุญผะเหวด (บุญมหาชาติ) จัดขึ้นในวันศุกร์ เสาร์ และอาทิตย์แรกของเดือนมีนาคม ของทุกปี
งานประเพณีสงกรานต์ จัดขึ้นในวันที่ 13-15 เมษายน ของทุกปี
งานเลี้ยงสักการะเจ้าพ่อมเหศักดานุภาพ จัดขึ้นในพุธแรก เดือน 6 ของทุกปี
งานเลี้ยงสักการะเจ้าพ่อหลักเมือง จัดขึ้นในวันพุธแรก เดือน 7 ของทุกปี
งานประเพณีแห่เทียนเข้าพรรษา จัดขึ้นในวันขึ้น 15 ค่ำ เดือน 8 ของทุกปี (จัดขึ้นก่อนวันเข้าพรรษา 1 วัน)
งานประเพณีกวนข้าวทิพย์ออกพรรษา จัดขึ้นในวันแรม 14 ค่ำ เดือน 11 ของทุกปี (จัดขึ้นก่อนวันออกพรรษา 1 วัน)
งานกฐิน 101 กอง จัดขึ้นในวันเสาร์ที่ 3 หลังงานประเพณีออกพรรษา
งานประเพณี "สมมาน้ำคืนเพ็งเส็งประทีป" จัดขึ้นในวันขึ้น 15 ค่ำ เดือน 12 ของทุกปี
วัด

วัดบูรพาภิราม
วัดบึงพระลานชัย
วัดกลางมิ่งเมือง
วัดสระทอง
วัดสระแก้ว
วัดเหนือ
วัดป่าเรไร
วัดเวฬุวัน
วัดราษฎร์ศิริ
วัดคุ้มวนาราม
วัดสว่างอารมณ์
วัดราษฎรอุทิศ
วัดท่านคร
วัดบ้านหนองหญ้าม้า
เทศบาลเมืองสิงหนคร

บทความนี้เกี่ยวกับเทศบาลเมือง สำหรับอำเภอ ดูที่ อำเภอสิงหนคร
| เทศบาลเมืองสิงหนคร |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Singha Nakhon
ป้อมของพระยาแขก (มรหุ่ม) หรือป้อมหมายเลข 9
   ตรา
คำขวัญ: เมืองน่าอยู่ ชุมชนเข้มแข็ง ประชาชนมั่งคั่ง
ทม.สิงหนครที่ตั้งของเทศบาลเมืองสิงหนคร
พิกัด: 7°14′20″N 100°33′02″E﻿ / ﻿7.23889°N 100.55056°E﻿ / 7.23889; 100.55056
ประเทศ:  ไทย
จังหวัด: สงขลา
อำเภอ: สิงหนคร
การปกครอง
 • นายกเทศมนตรี: ธนกร สังฆโร
พื้นที่
 • ทั้งหมด: 33.9 ตร.กม. (13.1 ตร.ไมล์)
ประชากร (2561)
 • ทั้งหมด: 39,274 คน
 • ความหนาแน่น: 1,158.52 คน/ตร.กม. (3,000.6 คน/ตร.ไมล์)
รหัส อปท.: 04901501
ที่อยู่ สำนักงาน: ตำบลสทิงหม้อ อำเภอสิงหนคร จังหวัดสงขลา 90280
เว็บไซต์: www.singhanakorn.go.th
 ส่วนหนึ่งของสารานุกรมประเทศไทย
เทศบาลเมืองสิงหนคร เป็นเทศบาลเมืองที่ตั้งอยู่ในอำเภอสิงหนคร จังหวัดสงขลา เป็นชุมชนเมืองโบราณ เคยเป็นที่ตั้งและเป็นชื่อเมืองสงขลา ในอดีตก่อนที่จะย้ายตัวเมืองสงขลา มาอยู่ด้านตะวันออกของปากอ่าวทะเลสาบสงขลาซึ่งเห็นที่ตั้งของเทศบาลนครสงขลา ในปัจจุบัน โดยกระทรวงมหาดไทยได้ประกาศเปลียนแปลงฐานะเทศบาลตำบลสิงหนครมาเป็นเทศบาลเมืองสิงหนคร และมีผลบังคับใช้แล้ว ตั้งแต่วันที่ 23 พฤศจิกายน พ.ศ. 2548
ประวัติ

สมัยโบราณเมืองแห่งนี้เป็นเมืองท่าสำคัญของภาคใต้ ที่มีการติดต่อค้าขายกับชาวต่างประเทศชาวเปอร์เซีย ชาวอาหรับ และชาวอินเดียจำนวนมาก พระบาทสมเด็จพระจุลจอมเกล้าเจ้าอยู่หัวทรงพระบรมวินิจฉัยว่าคำว่า "สงขลา" มาจากชื่อเดิมคือ "สิงหนคร" อ่านเป็น สิง-หะ-นะ-คะ-ระ แต่ชาวไทยภาคใต้และชาวไทยเชื้อสายมลายูพูดเสียงรัวสั้นเร็วมาก จึงออกเสียงเป็นซิงหะราและกลายเป็นสิงหนครในที่สุด เดิมพื้นที่ของเทศบาลเมืองสิงหนครทั้งหมดเป็นพื้นที่อยู่ในเขตปกครองของอำเภอเมืองสงขลา ต่อมาเมื่อวันที่ 15 กุมภาพันธ์ พ.ศ. 2531 กระทรวงมหาดไทยได้ประกาศแบ่งเขตท้องที่อำเภอเมืองสงขลาตั้งเป็นกิ่งอำเภอสิงหนคร แล้วได้ยกฐานะเป็นอำเภอสิงหนครในวันที่ 18 กรกฎาคม พ.ศ. 2534
ตามนโยบายรัฐบาลในการส่งเสริมการปกครองท้องถิ่นกระทรวงมหาดไทยได้พิจารณาเห็นว่าท้องถิ่นของตำบลหัวเขา ตำบลสทิงหม้อ ตำบลชิงโคและตำบลทำนบ มีสภาพความเจริญพอสมควรยกฐานะเป็นสุขาภิบาลซึ่งเป็นหน่วยการปกครองท้องถิ่นรูปแบบหนึ่ง จึงได้มีประกาศกระทรวงมหาดไทยจัดตั้งสุขาภิบาลสิงหนครขึ้นในอำเภอสิงหนคร วันที่ 18 ตุลาคม พ.ศ. 2535
ต่อมาได้มีพระราชบัญญัติยกฐานะเปลี่ยนแปลงท้องถิ่นสุขาภิบาลสิงหนคร ตำบลหัวเขา (หมู่ที่ 1–8 รวม 8 หมู่บ้าน), ตำบลสทิงหม้อ (หมู่ที่ 1–6 รวม 6 หมู่บ้าน), ตำบลชิงโค (หมู่ที่ 1–4 และบางส่วนของหมู่ที่ 5 และ 6), และตำบลทำนบ (บางส่วนของหมู่ที่ 1 หมู่ 3) รวมเนื้อที่ทั้งหมด 33.9 ตารางกิโลเมตร (พื้นที่เดิมของสุขาภิบาลสิงหนคร) จัดตั้งเป็นเทศบาลตำบลสิงหนคร วันที่ 24 กุมภาพันธ์ พ.ศ. 2542 และล่าสุดได้ประกาศเปลียนแปลงฐานะเทศบาลตำบลสิงหนครมาเป็นเทศบาลเมืองสิงหนคร ในวันที่ 23 พฤศจิกายน พ.ศ. 2548
ที่ตั้งและอาณาเขต

เทศบาลเมืองสิงหนครตั้งอยู่ที่ หมู่ที่ 5 ตำบลสทิงหม้อ อำเภอสิงหนคร จังหวัดสงขลา โดยมีอาณาเขตที่ตั้ง ดังนี้
ทิศเหนือ ติดต่อหมู่ที่ 1 และ 3 ของตำบลทำนบ หมู่ที่ 5 และ 6 ของตำบลชิงโค
ทิศใต้ ติดต่อทะเลสาบสงขลาและอ่าวไทย
ทิศตะวันออก ติดต่อกับอ่าวไทย
ทิศตะวันตก ติดต่อทะเลสาบสงขลา
สภาพโดยทั่วไป

สภาพความเป็นเมืองของเทศบาลเมืองสิงหนครยังมีไม่มากนัก พื้นที่ส่วนใหญ่ยังเป็นพื้นที่ใช้สอยเพื่อการเกษตรกรรม โดยพื้นที่ที่นับว่าเป็นพื้นที่เมืองมีการกระจุกตัวของสิ่งปลูกสร้าง ผู้คน และกิจกรรมประเภทเมืองมี 4 บริเวณ คือ
บริเวณศูนย์ราชการของเมืองสิงหนครที่เป็นที่ตั้งของที่ว่าการอำเภอ สิงหนคร สำนักงานเทศบาลเมืองสิงหนคร และสถานที่ราชการต่าง ๆ รวมตลอดจนบ้านพักข้าราชการ/พนักงาน และคลังน้ำมันเชื้อเพลิงขนาดใหญ่ของบริษัทน้ำมัน ซึ่งตั้งอยู่ใกล้เคียงทางด้านทิศเหนือ
บริเวณท่าเรือน้ำลึกสงขลา ซึ่งเป็นพื้นที่ตั้งยื่นลงในทะเลห่างจากฝั่งประมาณ 100 เมตร ตลอดถึงบริเวณข้างเคียงอันเป็นที่อยู่อาศัยลักษณะชุมชนแออัดขนาดใหญ่ (ชุมชนบ้านเล)
บริเวณบ้านหัวเขา ซึ่งตั้งอยู่ริมทะเลสาบสงขลาตอนล่างสุดของกลุ่มเขาแดง ที่เป็นที่ตั้งเมืองสงขลาในอดีต บริเวณนี้มีสภาพอาคารบ้านเรือนกระจุกตัวอย่างหนาแน่นและแออัดเช่นเดียวกับท่าเรือน้ำลึกสงขลา
บริเวณบ้านใหม่ริมทะเลสาบสงขลาด้านใน ตั้งอยู่ด้านตะวันตกของเขาเขียวมีลักษณะเป็นชุมชนกลุ่มใหญ่แต่ไม่มีความหนาแน่นและการกระจุกตัวแออัดแบบบ้านหัวเขาและท่าเรือน้ำลึกสงขลา
เหตุเฮลิคอปเตอร์เบลล์ตกที่จังหวัดนครราชสีมา พ.ศ. 2526

| สรุปอุบัติเหตุ |
| --- | --- |
วันที่: 8 มิถุนายน พ.ศ. 2526
สรุป: เครื่องยนต์ขัดข้อง
จุดเกิดเหตุ: ตำบลหัวทะเล อำเภอเมืองนครราชสีมา จังหวัดนครราชสีมา ประเทศไทย
อากาศยานลำที่เกิดเหตุ
ประเภทอากาศยาน: เบลล์ UH-1 Iroquois
ดําเนินการโดย: กองทัพบกไทย
ทะเบียน: 23411
ต้นทาง: กองทัพภาคที่ 2 อำเภอเมืองนครราชสีมา จังหวัดนครราชสีมา ประเทศไทย
ปลายทาง: จังหวัดมุกดาหาร ประเทศไทย
จำนวนคน: 11
ผู้โดยสาร: 7
ลูกเรือ: 4
เสียชีวิต: 11
บาดเจ็บ: 0
สูญหาย: 0
รอดชีวิต: 0
เหตุเฮลิคอปเตอร์เบลล์ตกที่จังหวัดนครราชสีมา พ.ศ. 2526 เป็นอุบัติเหตุทางการบินที่เกิดขึ้นเมื่อวันที่ 8 มิถุนายน พ.ศ. 2526 เวลา 8.40 น. เฮลิคอปเตอร์แบบเบลล์ UH-1H Iroquois ของกองทัพบกไทย  เดินทางจากกองทัพภาคที่ 2 จังหวัดนครราชสีมา มุ่งหน้าไปยังจังหวัดมุกดาหาร พร้อมด้วยข้าราชการชั้นผู้ใหญ่จากกองทัพภาคที่ 2 และกระทรวงเกษตรและสหกรณ์ เพื่อไปสำรวจพื้นที่จัดสรรเป็นที่ทำกินสำหรับผู้ร่วมพัฒนาชาติไทย  เครื่องยนต์เกิดขัดข้อง และระเบิดกลางอากาศหลังจากนำเครื่องขึ้นไปได้ 5 นาที
รายชื่อผู้เสียชีวิต

ผู้เสียชีวิต จำนวน 11 คน ได้แก่
พลตรี เลิศ กนิษฐนาคะ - รองแม่ทัพภาคที่ 2
พันเอกพิเศษ จรวย นิ่มดิษฐ์ - รองเสนาธิการ กองทัพภาคที่ 2
พันเอก เสงี่ยม รัตนสีมากร - รองเสนาธิการ กองอำนวยการรักษาความมั่นคงภายในภาค 2
พลตรี ชัยพร แตงฉ่ำ - หัวหน้ากองกิจการพลเรือน กองทัพภาคที่ 2
นายกังวาล เทพหัสดิน ณ อยุธยา - รองปลัดกระทรวงเกษตรและสหกรณ์
นายสมเพิ่ม กิตตินันท์ - รองอธิบดีกรมป่าไม้
นายสนั่น ศรีวรุมณ์ - หัวหน้าโครงการภูพิงค์ จังหวัดมุกดาหาร
ร้อยเอก บุญเทิด มีทองคำ - นักบินที่ 1
ร้อยโท กงจักร แก้วคำ - นักบินที่ 2
จ่าสิบเอก จำปา ชัยเสมา - ช่างเครื่อง
จ่าสิบเอก บุญมี คำมานนท์ - ช่างเครื่อง